হাওয়াই
হাওয়াই () মার্কিন যুক্তরাষ্ট্রের একটি অঙ্গরাজ্য। ১৯৫৯ সালে যুক্তরাষ্ট্রের ৫০তম (ও এখন পর্যন্ত সর্বশেষ) অঙ্গরাজ্য হিসেবে হাওয়াই অন্তর্ভুক্ত হয়। এর রাজধানীর নাম হনলুলু (Honolulu, হাওয়াইয়ান উচ্চারণে:"হোনোলুলু", ইংরেজি উচ্চারণ: "হনালূলূ")। এটি যুক্তরাষ্ট্রের দক্ষিন-পশ্চিমাংশে, প্রশান্ত মহাসাগরে অবস্থিত। ডেভিদ ইগে বর্তমানে এর গভর্নর হিসেবে নিযুক্ত আছেন।
বাহামা দ্বীপপুঞ্জ
বাহামা দ্বীপপুঞ্জ(দাপ্তরিকভাবে বাহামাস কমনওয়েলথ,) () মার্কিন যুক্তরাষ্ট্রের ফ্লোরিডা অঙ্গরাজ্যের দক্ষিণ-পূর্বে, কিউবা ও হিস্পানিওলা দ্বীপের উত্তরে অবস্থিত প্রায় ৭০০টি দ্বীপ ও হাজার খানেক "কি" (cay, এক ধরনের ক্ষুদ্র বালুময় দ্বীপ) নিয়ে গঠিত একটি শৃঙ্খলাকার দ্বীপপুঞ্জ। কমনওয়েল্‌থ অভ বাহামাস নামে সরকারীভাবে পরিচিত দেশটি কমনওয়েল্‌থ অভ নেশন্‌সের একটি স্বাধীন সদস্য। বাহামা দ্বীপপুঞ্জের অবস্থান, জলবায়ু ও ভূগোল এটিকে পর্যটকদের একটি জনপ্রিয় গন্তব্যস্থলে পরিণত করেছে। উষ্ণ উপসাগরীয় স্রোতের কাছে অবস্থিত হওয়ায় সারা বছরই এখানকার জলবায়ু খুব মৃদু । এখানে নীল সমুদ্রের পাশে অনেক সুন্দর সুন্দর সমুদ্রসৈকত অবস্থিত। যুক্তরাষ্ট্র ও আরও দূরের দেশ থেকে প্রতি বছর হাজার হাজার লোক এখানে বেড়াতে আসেন। দেশটির রাজধানী নাসাউ।